OpenLLM-France/wikimedia huggingface dataset:
# Josep Dalmau i Bantolra

Josep Dalmau i Bantolra (Solsona, 16 de juliol de 1948), conegut també amb el sobrenom de Rendé, és un rellotger i folklorista solsoní. Com a geganter de Solsona ha participar en el manteniment i conservació del folklore de la Festa Major de Solsona i del Carnaval de Solsona, especialment en la coreografia dels seus ballets.
La consolidació i evolució del folklore solsoní, durant el segle XX, s'ha basat en tres grans figures destacades, els gegants i altres figures de la imatgeria festiva a càrrec de l'escultor Manel Casserres i Boix, la música a càrrec del mestre Joan Roure i Jané, i els ballets i la seva coreografia a càrrec de Josep Dalmau i Bantolra.
És l'autor la coreografia dels següents ballets de la Festa Major de Solsona:
* Ball dels Óssos de Solsona (1979)
* Ball de l'Àliga de Solsona (1979)
* Ball del Drac de Solsona (1980)
* Ball dels Nans de Solsona (1981)
També ha participat en la conservació i adaptació de la resta de ballets de la Festa Major i en la majoria dels ballets del Carnaval de Solsona.

## Biografia

Josep Dalmau i Bantolra és fill de Josep Dalmau i Solsona i Cecília Bantolra i Planes, que regentaven la botiga “cal Rendé”, situada al Carrer Llobera número 8 de Solsona, que tractava amb joieria, regal i mobles, d'aquí és d'on li ve el sobrenom. Cal Rendé es va fundar l'any 1864, i es va tancar l'any 2015, quan es va jubilar el Josep Dalmau i Bantolra.
En Josep Dalmau i Bantolra va estudiar rellotgeria, i quan es va fer càrrec de la botiga es va especialitzar en rellotgeria, joieria i objectes de regal.
Durant tota la seva vida ha participat de manera molt activa en la vida cultural de Solsona, destacant la seva activitat en els geganters de Solsona. Va ser president de l'Orfeó Nova Solsona. Una de les seves grans aficions és la fotografia, participant en diverses exposicions d'àmbit local.
L'any 2010 Josep Dalmau, conegut com el Rendé, va ser nomenat geganter d'honor; un reconeixement de la ciutat de Solsona al coreògraf dels ballets dels óssos, els nans, el drac i l'àliga. Els dos primers geganters d'honor van ser Joan Roure i Manel Casserras.

## Referències

* 1 2 Solsona, Nació. «Cal Rendé, 151 anys de comerç solsoní abaixen la persiana». [Consulta: 17 juny 2023].
* ↑ Solsona, Nació. «De la pintura a la fotografia, de la fotografia a la pintura». [Consulta: 17 juny 2023].
* ↑ «Geganters d'honor,un reconeixement de la ciutat», 02-09-2010. [Consulta: 15 juliol 2023].
# Judd Vinet

Judd Vinet (nascut el 1980 a Colúmbia Britànica, Canadà) és un informàtic canadenc, desenvolupador de diversos programes entre ells la distribució Arch Linux (iniciada l'11 de març de 2002) o el gestor de paquets pacman. L'1 d'octubre de 2007 però abandonaria el lideratge de la distribució, transferint el control del projecte a Aaron Griffin.
El 2004 es diplomà en informàtica a la Universitat de Victoria al Canadà.
Treballa d'administrador i programador en una petita companyia anomenada Wondermill Webworks, que li permet tenir temps lliure per dedicar-lo a Arch durant la seva jornada laboral, i a més li proveeix el servidor CVS de desenvolupament i paga part dels costos d'allotjament dels servidors principals.
Ha admès ser també un amant de la guitarra, amb la qual compara la composició musical amb la programació de codi informàtic. I penja algunes partitures de cançons de grups reconeguts a una secció del seu blog personal.
Ha creat altres projectes en informàtica, com per exemple Pronto (un marc de desenvolupament web escrit en PHP que se centra en la reutilització de codi, l'extensibilitat i la velocitat) o Phatso (un micro marc de desenvolupament PHP molt petit i simple de més o menys 100 línies centrant-se únicament en una expedició de codi base i la funcionalitat de la plantilla).

## Referències

* ↑ «History of Arch Linux» (en anglès). ArchWiki. [Consulta: 31 desembre 2014].
* ↑ «Arch Leadership (Page 1) / Announcements, Package & Security Advisories / Arch Linux Forums». [Consulta: 8 desembre 2012].(anglès)
* ↑ Bodnar, Ladislav. «DistroWatch.com: Put the fun back into computing. Use Linux, BSD.», 03-08-2003. [Consulta: 29 agost 2012].
* ↑ «Zeroflux.org // Judd Vinet» (en anglès). Zeroflux.org: Judd Vinet. Arxivat de l'original el 16 d’abril 2014. [Consulta: 5 abril 2014].
* ↑ «Zeroflux.org // Judd Vinet» (en anglès). zeroflux.org: Judd Vinet. Arxivat de l'original el 17 d’agost 2012. [Consulta: 29 agost 2012].
# Judd Apatow

Judd Apatow (6 de desembre de 1967, Flushing, Nova York) és un director de cinema, guionista i productor de cinema estatunidenc. És conegut pel seu treball en el gènere de comèdia, sobretot a partir de la segona meitat de la dècada del 2000. És el fundador d'Apatow Productions, una productora de cinema que va produir les sèries televisives de culte aclamades per la crítica Freaks and Geeks, Undeclared i Girls. Ha guanyat nombrosos premis, com un Primetime Emmy per The Ben Stiller Show, un Hollywood Comedy Award i un premi de l'American Film Institute per Bridesmaids. Ha estat nominat a un Grammy i a diversos PGA Awards, Globus d'Or i Oscars. El 2007 va arribar al número 1 a la llista d'Entertainment Weekly.

## Cinema

| Any | Pel·lícula | Acreditat com | Acreditat com | Acreditat com | Acreditat com |
| Any | Pel·lícula | Director | Productor | Guionista | Actor |
| 1992 | Crossing the Bridge | | Sí | | |
| 1995 | Heavyweights | | Sí | Sí | Sí |
| 1996 | Celtic Pride | | Sí | Sí | |
| 1996 | The Cable Guy | | Sí | | |
| 2004 | Anchorman: The Legend of Ron Burgundy | | Sí | | Sí |
| 2005 | Kicking & Screaming | | Sí | | |
| 2005 | Verge als 40 | Sí | Sí | Sí | |
| 2005 | Fun with Dick and Jane | | | Sí | |
| 2006 | The TV Set | | Sí | | |
| 2006 | Talladega Nights: The Ballad of Ricky Bobby | | Sí | | |
| 2007 | Knocked Up | Sí | Sí | Sí | |
| 2007 | Superbad | | Sí | | |
| 2007 | Walk Hard: The Dewey Cox Story | | Sí | Sí | |
| 2008 | Forgetting Sarah Marshall | | Sí | | |
| 2008 | Drillbit Taylor | | Sí | | |
| 2008 | Step Brothers | | Sí | | |
| 2008 | You Don't Mess with the Zohan | | | Sí | |
| 2008 | Pineapple Express | | Sí | Sí | |
| 2009 | Year One | | Sí | | |
| 2009 | Funny People | Sí | Sí | Sí | |
| 2010 | Get Him to the Greek | | Sí | | |
| 2011 | Bridesmaids | | Sí | | |
| 2011 | Zookeeper | | | | Sí |
| 2012 | Wanderlust | | Sí | | |
| 2012 | The Five-Year Engagement | | Sí | | |
| 2012 | This Is 40 | Sí | Sí | Sí | |
| 2013 | Begin Again | | Sí | | |
| 2013 | Anchorman 2: The Legend Continues | | Sí | | |
| 2015 | Trainwreck | Sí | Sí | Sí | |

## Televisió

| Any | Sèrie | Acreditat com | Acreditat com | Acreditat com | Acreditat com |
| Any | Sèrie | Director | Productor | Guionista | Actor |
| 1992-1993 | The Ben Stiller Show | | Sí | Sí | Sí |
| 1994-1995 | The Critic | | Sí | Sí | Sí |
| 1993-1998 | The Larry Sanders Show | Sí | Sí | Sí | |
| 1999-2000 | Freaks and Geeks | Sí | Sí | Sí | |
| 2001-2003 | Undeclared | Sí | Sí | Sí | |
| 2012-2015 | Girls | | Sí | Sí | |

## Referències

* ↑ «Judd Apatow to guest-edit 'Vanity Fair' Comedy Issue» (en anglès). Entertainment Weekly [Consulta: 12 setembre 2013].
# José Antonio Rojo Paredes

José Antonio Rojo Paredes (1923-1995) va ser un muntador de cinema espanyol. Va treballar en més de dues-centes pel·lícules durant la seva carrera. Era sogre del també muntador de cinema Pedro del Rey.

## Filmografia seleccionada

* Mare Nostrum (1948)
* Una mujer cualquiera (1949)
* La noche del sábado (1950)
* La corona negra (1951)
* La señora de Fátima (1951)
* El negro que tenía el alma blanca (1951)
* De Madrid al cielo (1952)
* Sor intrépida (1952)
* Aeropuerto (1953)
* La guerra de Dios. (1953)
* Murió hace quince años (1954)
* Un caballero andaluz (1954)
* El beso de Judas (pel·lícula) (1954)
* El canto del gallo (1955)
* La otra vida del capitán Contreras (1955)
* La gran mentira (1956)
* Un traje blanco (1956)
* Los ladrones somos gente honrada (1956)
* Las chicas de la Cruz Roja (1958)
* El baile (1959)
* Camarote de lujo (1959)
* Mi calle (1960)
* Plácido (1961)
* La banda de los ocho (1962)
* Nobleza baturra (1965)
* Siete Dólares al Rojo (1966)
* Las salvajes en Puente San Gil (1966)
* Pepa Doncel (1969)
* Un adulterio decente (1969)
* La muerte busca un hombre (1970)
* La novicia rebelde (1971)
* La revolución matrimonial (1974)
* Sangre y arena (1989)

## Referències

* ↑ Cowie i Elley, 1977, p. 496.
* ↑ Lafont, Iabel «El hombre con el Rolex de Buñuel». , 19-10-2010 [Consulta: 12 agost 2018].

## Bibliografia

* Cowie, Peter. World Filmography: 1967 (en anglès). Fairleigh Dickinson University Press, 1977.
# Juan José González Argüelles

Juan José González Argüelles, més conegut com a Juanjo (Gijón, 9 d'octubre de 1973) és un exfutbolista i entrenador asturià.

## Trajectòria

Com a jugador, va ocupar la posició de porter. Va desenvolupar pràcticament tota la seua carrera a les files de l'Sporting de Gijón. Va debutar en un encontre de la temporada 94/95, mentre alternava la tercera plaça de porter del primer equip amb les actuacions amb l'Sporting B.
Puja definitivament al primer equip la temporada 97/98, l'any del descens de categoria. Una mala campanya per al club asturià, que va ser cuer i que va alinear un bon nombre de jugadors, entre ells a tres porters, el veterà Ablanedo II, l'internacional Lekovic i a Juanjo, que jugà 12 partits.
Va estar a l'Sporting durant cinc anys en Segona Divisió, sent normalment el porter suplent, tret de la temporada 99/00, en la qual va sumar 21 partits, si fa no fa, la meitat de la lliga. El 2003 deixa l'Sporting i juga al Linares abans de penjar les botes.

## Com a entrenador

La seua faceta tècnica comença amb els juvenils del Linares. Després, entrena a la UP Langreo, CD Llanes i l'Real Avilés, abans d'ostentar el càrrec de segon entrenador al Racing de Santander.
# Kalanchoe tomentosa

Kalanchoe tomentosa és una espècie de planta suculenta del gènere Kalanchoe, de la família de les crassulàcies (Crassulaceae).

## Descripció

És una planta suculenta perenne de creixement lent, amb densos pèls com de feltre blancs que cobreixen tota la fulla, que arriba a formar un petit arbust vertical de fins a 35-45 cm (a la natura, creix fins a 1 m d'alçada). És una espècie molt atractiva però polimòrfica i hi ha molts cultivars amb variants de color. Popularment es ven com a 'Planta panda' o 'Orelles de gatet' per les seves fulles peludes.
Les tiges són robustes, ramificades a la base i densament piloses, amb la base llenyosa amb l'edat. A les puntes de les tiges forma rosetes.
Les fulles són sèssils, carnoses, estretament ovalades, punxegudes, de 5 a 7 cm de llargada, cobertes amb una gruixuda capa de pèls blanquinosos a verds (tricomes) al centre, excepte a les puntes que presenten diverses osques poc profundes amb rics pèls de color xocolata. que li donen un aspecte atractiu.
La densa cobertura de pèls realitza una funció vital per a la planta en forma de conservació de l'aigua. En el medi sec on viu, ha de conservar la poca aigua que pot absorbir del sòl. La densa estora de pèls que creix sobre la fulla retarda el moviment de l'aire directament a través de la superfície de la fulla, reduint així la pèrdua de vapor d'aigua (transpiració). La "càmera d'aire” creada pels nombrosos tricomes també aïlla la fulla del seu dur entorn extern. A més, l'aspecte blanc-platejat de les fulles reflecteix la llum, disminuint les possibilitats de sobreescalfament de les fulles.
Les flors surten en una panícula estreta d'uns 30 cm de llarg, amb branques cimoses, la part superior tancada i de moltes flors, de color blanc verdós.

## Distribució

Planta endèmica de Madagascar. Creix a les roques granítiques.

## Taxonomia

Kalanchoe tomentosa va ser descrita per John Gilbert Baker i publicada al Journal of Botany, British and Foreign 20: 110. 1882.

#### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
tomentosa: epítet llatí que significa 'pelut'.

## Referències

* ↑ «The Encyclopedia of Succulent». Llifle.
* ↑ «Kalanchoe tomentosa Baker». Tropicos.org. Missouri Botanical Garden.
# Kamimuria maolanensis

Kamimuria maolanensis és una espècie d'insecte pertanyent a la família dels pèrlids que es troba a la Xina: Guizhou.

## Referències

* ↑ uBio (anglès)
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Du, 2002. A: Li, Zizhong & D. Jing. Insect fauna from National Nature Reserve of Guizhou Province, I. Insects from Maolan landscape 116.

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.

## Enllaços externs

* BioLib (anglès)
* Encyclopedia of Life (anglès)
# Kamimuria melli

Kamimuria melli és una espècie d'insecte pertanyent a la família dels pèrlids que es troba a Àsia: la Xina.

## Referències

* ↑ uBio (anglès)
* ↑ Wu, C.F., 1935. Bull. Pek. Soc. Nat. Hist. 9(3):229.
* ↑ Wu, C.F., 1935. Catalogus Insectorum Sinensium (Catàleg d'insectes xinesos) 1:303.
* 1 2 3 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:123.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:293.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1977. Entomol. Basil. 2:116.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 11 octubre 2011].

## Enllaços externs

* BioLib (anglès)
* Encyclopedia of Life (anglès)
* Perlidae Species Listing (anglès)
# Kangwon

Kangwon (en coreà: 강원도) és una província de la República Democràtica Popular de Corea, amb la seva capital a Wonsan. Abans de la divisió de Corea en l'any 1945, Kangwon i els seus veïns de Corea del Sud de Gangwon-do eren una sola província de la que Wonsan no formava part.
Les xifres del cens de població realitzat l'any 2005 afirmen que Kangwon posseeix una població formada per 1.474.225 persones. Té una superfície d'11.255 km², que en termes d'extensió és similar a un país com el Líban. La seva densitat poblacional és per tant de 131 habitants per quilòmetre quadrat.
# Juan Martínez Abades

Juan Martínez Abades (Gijón, 7 de març de 1862 - Gijón, 19 de gener de 1920) fou un compositor i pintor asturià.
Estudià a Gijón en l'Instituto Jovellanos, destacant principalment en dibuix, i simultàniament va ser membre de la Sociedad Musical Recreativa La Armonía, la qual formava part del Liceo de Gijón. En aquest centre estudià solfeig, cant i declamació, actuant en algunes obres com a cantant. L'any 1880 es traslladà a Madrid i es matriculà a l'Escuela Superior de Pintura, Escultura y Grabado. El 1911, havent obtingut cert prestigi com a pintor, començà la seva faceta de compositor de cuplets. Destacà ràpidament i fou un dels primers compositors en cobrar quantitats importants de diners com a rendiment dels drets d'autor. No va ser molt prolífic, però tot i així és considerat un dels principals compositors de la dècada de 1920 donada la qualitat de les seves composicions.

## Obres

Es conserven obres seves al fons musical MatV (Fons Lluís Viada).
Obres referenciades al Diccionario de la Música Española e Hispanoamericana:
Peces per veu i piano. Agua que no has de beber; Agua que va río abajo; Amor de muñecos; ¡Anda y que te sursan...!; ¡Asesino!; Aurora y crepúsculo; ¡Ay, Cipriano!; Buscando novio; Cabraliega; ¡Calla gilguero!; Cariño; Chón-chón; ¡Clava, clava!; ¡Cómo las mareas!; ¡Cómo tendré el corazón!; Cual los mazos de Batán; De pena en pena; De torre del Greco; Déjame; Del árbol caído; ¡Duerme, neñina!; El ahorcado; El amor de las flores; El amor de Lilí; El corsé; En el ascensor; Flor de té; Hortensia; Ideal Room; Idilio que muere; Ilusión y esperanza; ¡Jenaro!; La balastrera; La cautiva; La Manola; La pandereta; La paxarina; La traición de Marianela; Liras; Mala extraña; Margaritina; Mari-Mariposilla; Marinero; Mi nido; Mignon; Mimosa; Molinero; ¡No llores!; No por mucho madrugar...; Ojos que le vieron ir...; Palomita de amor; Pierrot; Pirinola; ¡Pobrecita ciega!; Que es de vidrio tu tejado...; Que la mar es muy traidora; ¡Quisiera!; Ramón; Sígueme así mirando; ¡Tú lo eres!; Y ayer se cayó una torre; ¡Yo me condeno!.

## Referències

* ↑ «Obres de Juan Martínez Abades a l'IFMUC».
* ↑ Baliñas, María. «Martínez Abades, Juan». A: E. Casares Rodicio. Diccionario de la Música Española e Hispanoamericana. Vol. V. Madrid: Sociedad General de Autores y Editores, 2002, p. 270.
# Kijo

* Aquest article tracta sobre la població del Japó. Si cerqueu el personatge de Dragonlance, vegeu «Kiri-Jolith».
Kijo 木城町 (Kijō-chō) és una vila japonesa al Districte de Koyu, Prefectura de Miyazaki. El 2003, tenia una població estimada de 5.686 i una densitat de 38,94 habitants per km². La superfície total és de 146,02 km².

## Enllaços externs

* Kijo - Lloc web oficial
# Kappelen

Kappelen (en alsacià Kàppele) és un municipi francès, situat a la regió del Gran Est, al departament de l'Alt Rin. L'any 2005 tenia 517 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 289 | 290 | 324 | 369 | 412 | 499 |

## Administració

Llista d'alcaldes :
| Període | Identitat | Partit |
| 2001- | Gérard Burget | |
# Kapshi

Kapshi fou un petit estat tributari protegrit de l'Índia, a 62 km al sud de Kolhapur, amb una població de 3.414 habitants (1881). L'ancestre fou Shrimant Senapati Malojirao Ghorpade mort a la batalla de Sangmeshwar contra els mogols, el fill del qual, un famós general maratha, va rebre el títol de senapati i fou el primer que va governar a Kapshi a la segona meitat del segle XVII.

## Llista de senapatis

* Senapati SANTAJIRAO MALOJIRAO GHORPADE I ?-1696
* Senapati PIRAJIRAO SANTAJIRAO GHORPADE 1696-
* Senapati RANOJIRAO PIRAJIRAO GHORPADE I
* Senapati SANTAJIRAO GHORPADE II
* Senapati RAMCHANDRARAO SANTAJIRAO GHORPADE I
* Senapati SANTAJIRAO RAMCHANDRARAO GHORPADE II
* Senapati RAMCHANDRARAO SANTAJIRAO GHORPADE II ?-1857
* Senapati SANTAJIRAO RAMCHANDRARAO GHORPADE III 1857-1889
* Senapati JAISINHRAO LAKSHMANRAO GHORPADE I 1889-?
* Senapati SANTAJIRAO GHORPADE IV
* Senapati JAISINGHRAO SANTAGIRAO GHORPADE II

## Referències

* Genealogia Arxivat 2009-05-29 a Wayback Machine.
# Kazimierz Ajdukiewicz

Kazimierz Ajdukiewicz (12 de desembre de 1890, Ternópil, a Galítsia quan formava part de l'Imperi Austrohongarès, actualment a Ucraïna - 12 d'abril de 1963, Varsòvia, Polònia) fou un filòsof polonès de l'Escola de Lviv-Varsòvia.

## Biografia

Després d'acabar els estudis superiors en filosofia, matemàtiques i física a la Universitat de Lviv, Ajdukiewicz rep el títol de doctor el 1912 amb una memòria consagrada a la filosofia d'Immanuel Kant -formarà part de la segona generació de l'Escola de Lviv-Varsòvia, els seus professors, Kazimierz Twardowski i Jan Łukasiewicz en foren els primers. Ajudkiewicz s'instal·la a Göttingen, on estudia fonaments matemàtics amb David Hilbert i filosofia amb Edmund Husserl. Havent participat als combats de la Primera Guerra Mundial, torna a la seva antiga vida universitària el 1920 i publica, un any més tard, De la metodologia de les ciències deductives i es casa amb Maria Twardowska, filla del seu professor.
Durant el període d'entreguerres és professor a les universitats de Lviv i Varsòvia, durant la guerra es troba a Lviv, on participa en les tasques d'ensenyament clandestí, i obté, després de la Segona Guerra Mundial, la càtedra de lògica a la Universitat de Poznań, on també és nomenat rector des del 1948 al 1952. El 1955 torna a Varsòvia, on treballa fins que finalment es jubila el 1961.

## Obres

* 1921 De la metodologia de les ciències deductives
* 1923 Główne kierunki filozofii
* 1928 Główne zasady metodologii nauk i logiki formalnej
* 1931 O znaczeniu wyrażeń
* 1934 Logiczne podstawy nauczania
* 1938 Propedeutyka filozofii
* 1948 Epistemologia i semàntica
* 1949 Zagadnienia i kierunki filozofii
* 1952 Zarys logiki
* 1964 Zagadnienia empiryzmu a koncepcja znaczenia
* 1965 Logika pragmatyczna
* 1960-1965 Język i poznanie. Wybór pism
* 1966- Articles seleccionats a Logiczna Teoria Nauki (en català traduïble com Teoria lògica de la ciència)

## Enllaços externs

* http://segr-did2.fmag.unict.it/~polphil/Polphil/Ajduk/Ajduk.html Arxivat 2011-07-09 a Wayback Machine.
* http://plato.stanford.edu/entries/lvov-warsaw/
# Konstandinos Karakatsanis

Konstandinos Karakatsanis (grec: Κωνσταντίνος Καρακατσάνης, n. 1877, Atenes - ?) fou un atleta grec.
Va competir als Jocs Olímpics d'Estiu de 1896 en la categoria dels 1500 metres. Va quedar en les vuit últimes posicions, tot i que la seva posició és desconeguda.

## Enllaços externs

* Llista d'atletes grecs
# Keta (Ghana)

Keta és una ciutat a la regió Volta de Ghana. És la capital del Districte Municipal de Keta. Keta és el 61è assentament més poblat de Ghana en termes de població, amb una població de 23.207 habitants. Parts de la ciutat van ser devastades per l'erosió del mar entre els anys 1960 i 1980.

## Història

Keta va ser fundada pels ewes anlo, un sub-grup dels ewes que, al segle xvii, van emigrar a la zona de Ketu, a Benín. Keta va ser un important lloc comercial entre el final dels segles XV i XX. La ciutat va atreure l'interès dels danesos, perquè sentien que podien establir una base aquí sense interferència de nacions europees rivals. La seva primera iniciativa va ser col·locar un factor en Keta per vendre alcohol. El 1792 va esclatar una guerra entre el regne d'Anlo (Anloga) i Keta. Davant l'amenaça de guerra entre el regne de Peki i una aliança dels aixantis i akwamus, la Societat Missionera d'Alemanya del Nord (també conegut com els Missioners de Bremen) va traslladar el focus de les seves activitats de Peki a Keta. Els seus missioners, Dauble i Plessing, van arribar a la propera vila de Dzelukofe el 2 de setembre de 1853. Històricament Keta també era coneguda com a Quittah.
Des de 1874 l'Hausa Constabulary (Policia) té base a Keta; aviat es va establir una comunitat de comerciants haussa a la ciutat.

## Referències

* Amenumey, D. E. K. (1968) "The Extension of British Rule to Anlo (South-East Ghana)" The Journal of African History 9(1): pp. 997–117;
* Agbeti, J Kofi (1986). West African Church History: Christian Missions and Church Foundations 1482-1919. Leiden: Brill Archive
# Kuninda

Els kuninda van ser un poble que va dominar la zona d'Uttarakhand des del segle ii aC fins al segle iii. Després de la caiguda de l'imperi Kuixan, algunes tribus locals van organitzar-se per crear un regne amb un monarca que acumulava força poder. Els kuninda van estendre's per la regió, encunyaven la seva pròpia moneda i tenien un sistema de recaptació d'impostos que els permetia ser independents d'altres pobles de la zona. Primerament van ser budistes però posteriorment es can convertir a l'hinduisme, com proven les efígies de Xiva trobades a monedes i restes arqueològiques. La majoria de poblacions eren agrupacions petites, d'uns centenars d'habitants, que estaven molt properes a altres pobles i que actuaven de manera confederada sota les ordres del rei.

## Referències

* ↑ Prasad Saklani, Dinesh. Ancient Communities of the Himalaya. Indus Publishing, 1998. ISBN 9788173870903 [Consulta: 24 març 2017].
# Kunimitsu Sekiguchi

Kunimitsu Sekiguchi (Tama, Prefectura de Tòquio, 26 de desembre de 1985) és un futbolista japonès que disputà tres partits amb la selecció japonesa.

## Enllaços externs

* National Football Teams
* Japan National Football Team Database